| Vandžiogalos žydų kapinės |
| --- |
| 2018 m. iškilęs memorialas |
| 

Vandžiogalos žydų kapinėsVandžiogalos žydų kapinės

 |
| Koordinatės  | 

|  |
| --- |
| 55°07′09″š. pl. 23°58′37″r. ilg.﻿ / ﻿55.119042°š. pl. 23.976972°r. ilg.﻿ / 55.119042; 23.976972Koordinatės: 55°07′09″š. pl. 23°58′37″r. ilg.﻿ / ﻿55.119042°š. pl. 23.976972°r. ilg.﻿ / 55.119042; 23.976972 |

 |
| Vieta | Kauno rajono savivaldybė |
| Seniūnija | Vandžiogalos seniūnija |
| Plotas | 0,74 ha |
| Naudotas | neveikiančios |
| Registro Nr. | u. k. 37329 |

**Vandžiogalos žydų senųjų kapinių kompleksas**  – senosios žydų kapinės ir holokausto memorialas Vandžiogaloje, Kauno rajone. Skirtas 1941 m. liepos 8 d. nužudytiems žydų tautybės žmonėms atminti. Monumentas įamžina nacistinės Vokietijos valdžios suorganizuotos egzekucijos metu nužudytų ir užkastų 37 aukų, tarp kurių 34 žydai, 2 lietuviai, 1 rusas, atminimą. 

Kapinės yra miške, Vandžiogalos šiaurės rytiniame pakraštyje, 0,7 km į rytus nuo kelio  **222**  Kaunas–Vandžiogala  (nuovaža ties gimnazija). Kapinių kompleksas paskelbtas nacionalinės reikšmės istorijos ir memorialiniu paminklu. Kompleksą sudaro:

* žydų senosios kapinės
* žydų žudynių ir užkasimo vieta

Istorija
--------

Istoriniai šaltiniai liudija, kad XX a. pradžioje Vandžiogaloje gyveno maždaug tūkstantis žydų. Bendruomenė turėjo savo sinagogą, mokyklą. Dauguma žydų vertėsi amatais ir prekyba. Visa tai nutrūko 1941 m. rudenį, kai beveik visą Vandžiogalos žydų bendruomenę sunaikino naciai ir jų parankiniai. Daugiau kaip 30 buvo brutaliai nužudyti čia pat, miškelyje, senųjų žydų kapinių prieigoje, kiti – Babtų šile.

Aukų įamžinimas
---------------

Senosiose kapinėse stūkso įvairių dydžių ir formų pilko, rausvo granito, tašyto lauko akmens ir betoniniai antkapiai su iškaltais įrašais hebrajų rašmenimis. Teritorija sutvarkyta, nutiestas kelias. 2018 m. kapinės ir jų prieigos sutvarkytos pagal architektės Violetos Beigienės projektą. Paminklinę kompoziciją kūrė ir skulptorius Lukas Šiupšinskas, dailininkas Vygintas Tvarijonavičius ir inžinierius Vydas Jaskelevičius. Sakralinė erdvė nuo gamtinės aplinkos atskirta bukų gyvatvore. Prie pagrindinio įėjimo pastatyta septynių gelžbetoninių blokų kompozicija, simbolizuojanti dramatiškus čia palaidotų žmonių likimus. Vienas iš blokų dekoruotas Dovydo žvaigždėmis. Teritorijos centre lauko rieduliais išgrįsta aikštė, kurioje iškilęs ketaus paminklas su „ištiestomis rankomis, kurios taip ir nesulaukė pagalbos". Šalia kapinių įrengta automobilių stovėjimo aikštelė.

* Senieji antkapiaiSenieji antkapiai
* Atminimo paminklas su dvikalbiu įrašuAtminimo paminklas su dvikalbiu įrašu
* Kapinių prieigoseKapinių prieigose

Šaltiniai
---------

1. ↑  „Vandžiogalos žydų senųjų kapinių kompleksas". Lietuvos Respublikos kultūros vertybių registras.
2. ↑  „Žydų senosios kapinės". Lietuvos Respublikos kultūros vertybių registras.
3. ↑  „Žydų žudynių ir užkasimo vieta". Lietuvos Respublikos kultūros vertybių registras.
4. ↑  „Objekto Nr. 12568 išsamus aprašymas". Lietuvos Respublikos kultūros vertybių registras.

Nuorodos
--------

|  |  |
| --- | --- |
|  | **Vikiteka: Vandžiogalos žydų kapinės** – vaizdinė ir garsinė medžiaga  |

* Monumentas nužudytiems žydams atminti
* Vandžiogaloje atidarytas memorialas holokausto aukoms